AksaraLLM/aksara-bahasa-daerah-v1 huggingface dataset:
Rachel Amanda Aurora utawa kang biyasa diundang kanthi jeneng Amanda iku salah sijiné bintang akting lan penyanyi Indonésia. Amanda lair ing Jakarta, tanggal 1 Januari 1995. Amanda wiwit misuwur nalika akting dadi karakter Candy ing sinétron CANDY kang disiyaraké ing RCTI.
Saka sinétron iki, ndadèkaké Rachel Amanda éntuk akèh tawaran main sinétron kaya ta sinétron LIA, CINTA FITRI 3, TERSANJUNG 6, NIRMALA, PAPAKU KEREN-KEREN, PINTU HIDAYAH, SOLEHA, SARAS DAN KARUNIA, lan INDERA KEENAM. Rachel Amanda tau akting dadi copet ing sinétron NAMAKU MENTARI. Rachel Amanda uga tau éntuk penghargaan Penyanyi Anak Terbaik, Anugerah Musik Indonesia 2005 lan Nominasi MTV Indonesia Movie Award kanggo Kategori Breaktrough Actress.
Saliyané iku, Amanda uga tau dadi bintang filem HEART nalika taun 2005 lan I LOVE YOU, OM nalika taun 2006. Bareng karo Restu Sinaga, Ira Wibowo lan Karenina, Rachel akting dadi tokoh Dian, bocah wadon cilik kang seneng wong lanang kang umuré luwih tuwa tinimbang dhèwèké.
Sasi Juni 2009, nalika arep sasi Ramelan, Rachel diajak penyanyi Opick kanggo dhuet ing lagu kang judhulé Maha Melihat.
Taun 2009, Rachel akting ing layar lebar ya iku ing filem KATA MAAF TERAKHIR. Rachel uga tau main ing sinétron Kejora lan Bintang.

Cathetan suku 

Aktris Indonésia
Penyanyi Indonésia
Wong Jakarta
Lair 1995
Masayu Clara (). Masayu Clara iku salah sijiné Aktris kang asalé saka Indonésia. Masayu Clara kerep main dadi peran antagonis. Masayu Clara kerep main sinétron lan FTV. Taun 2011, Masayu Clara ditawani main dadi tokoh Mira ing salah sijiné filem kang critané dijupuk saka Novèl kang judhulé Anakluh. Masayu Clara iku pacaré aktor Lucky Perdana. Lucky Perdana lan Masayu Clara umuré kacek sangang taun. Lucky lair tanggal 8 April 1986, déné Clara lair tanggal 9 Oktober 1995. Lucky lan Clara iku padha-padha murid SMA 20 Bandung. Nanging umur kang béda adoh iki ora dadi masalah kanggoné Lucky lan Masayu Clara. Lucky wis tau nembak Masayu nalika Masayu lagi kelas 1 SMP. Nanging nalika iku Masayu nolak amarga dhèwèké isih cilik. Nalika iku Masayu lan Lucky lagi syuting sinétron Sharira. Kurang luwih suwené setaun, Masayu lan Lucky ora sesambungan. Nanging nalika Masayu arep munggah kelas telu, Lucky banjur nembak Masayu manèh kang kaping pindho. Masayu iku lulusan SMP 68 Cilandak, Jakarta Selatan.

Cathetan suku 

Aktris Indonésia
utawa mung diarani Nabe, ya iku sawijining masakan Jepang kang dimasak lan disuguhake ing panci gedhé. Ing basa Jepang, nabe tegesé panci. Panci diselehake ing ndhuwur kompor cilik utawa plat kang panas kang ana ing meja. Sinambi dimasak nganggo panci utawa wadhah saka keramik kang jenenge donabe, lan panganan disuguhake ing ndhuwur meja langsung karo pancine.

Masakan nabe kalebu jinising masakan steamboat kang disuguhake kanggo sapérangan wong kang lungguh ngubengi panci kang isiné panganan. Yèn arep mangan, wong kudu njupuk dhéwé saka panci banjur dipindhah ing mangkoke dhéwé-dhéwé. saliyané diarani Naberyōri, panganan iki uga diarani . Panganan iki kawentar minangka panganan mangsa adhem ing Jepang.

Sadurungé jaman Edo, wong Jepang duwé kabudayan mangan "sawong sanampan". Nalika iku, masakan nabe disuguhake kanggo wong siji utawa loro. Nalika jaman Meiji, masakan nabe dadi misuwur mligine masakan nabe daging sapi kang diarani gyūnabe.

Jinis 

 Yosenabe
Nabe kang isiné pangana  laut lan janganan, nanging bumbune ora padha ing saben-saben wewengkon ing Jepang.
 Yūdōfu (tahu godhog)
Nabe kang isiné tahu lan janganan.
 Kamonabe (nabe bèbèk)
Nabe kang isiné daging bèbèk lan janganan.
 Mizudaki
Nabe kang isiné daging pitik lan janganan.
 Chankonabe
Nabe kang isiné manéka warna jinis daging, lan padatan minangka panganane sumo
 Sukiyaki
Nabe kang isiné daging sapi.
 Botan nabe
Nabe kang isiné daging cèlèng.
 Motsu nabe
Nabe kang isiné jeroan.
 Tetchiri
Nabe kang isiné iwak fugu.
 Oden
Nabe kang isiné manéka warna bahan kang digodhog ing duduh.
 Shabu-shabu
Irisan daging sapi kang tipis banget lan diclupake ing panci isiné jarang.
 Jōyanabe
Nabe kang isiné daging babi lan jangan-janganan ijo.
 Kakinabe
Nabe kang isiné tiram lan janganan.
 Mizorenabe
Nabe kang isiné tahu lan parutan lobak.
 Jjigae (Chige)
Nabe kas masakan Koréa nganggo kimchi.
 Thainabe
Nabe cara masakan Thailand.
 Sichuan mala (Hinabe)
Nabe cara Tionghoa

Pranala njaba 

  Sejarah masakan nabe
  Indeks nabe berdasarkan suhu kota-kota di Jepang 

Olah-olahan Jepang

de:Nabemono
en:Nabemono
fr:Nabe
ja:鍋料理
vi:Lẩu
zh:火鍋
zh-yue:打甂爐
Puput Melati ). Puput Melati iku salah sijiné juru main filem kang asalé saka Indonesia. Puput Melati iku mantan penyanyi anak-anak lan saiki akèh akting ing sinétron Indonesia. Nalika isih remaja lan isih bocah, Puput Melati iku kanca akrab karo penyanyi cilik, Enno Lerian.

Puput Melati iku anak wadon kang nomer telu saka pasangan Hasan Sofyan lan Sherly Febiani. Sinetron kang tau dibintangi Puput Melati ya iku Cinta Anak Kampus. Puput Melati misuwur kanthi lagu kang judhulé Satu Ditambah Satu & Si Jago Mogok. Sawisé gedhé, Puput uga nggawé album kang judhulé Pacarku, Biarkanlah, lan Kisah Nikah Muda.
Kayadené Enno Lerian kang nikah nalika isih enom, Puput Melati uga nikah nalika umuré lagi 21 taun. Puput nikah karo Oddie Pratama Wibowo nalika tanggal 24 Juni 2004. Saka pernikahan iki, Puput Melati nduwéni anak kang jenengé Argia Lufen Atalia Wibowo kang lair nalika tanggal 26 Dhésèmber 2004. Puput Melati tau digosipaké cerak karo Pongki Jikustik lan Sahrul Gunawan. Saiki Puput Melati jarang metu ing tivi amarga dadi ibu rumah tangga. Nalika umroh nalika taun 2008, Puput wiwit nganggo jilbab. Sanajan akèh sinétron lan iklan kang nggodha kanggo mbukak jilbab nanging Puput isih tetep nganggo jilbab.
Nalika taun 2011 Puput resmi dinikahi Ustad Cilik Guntur Bumi.

Cathetan suku 

Aktris Indonésia
Penyanyi Indonésia
Spesies cures sajeroning biologi ateges ilangé sawiji spésies utawa saklompok takson. Wektu kacuresan spésies ditandhani kanthi matiné indhividhu pungkasan spésies mau, lan kamampuan kanggo  kembang biak ora ana manèh.

Spesies cures ing Indonésia

Wis cures 

 Macan Jawa
 Macan Bali

Spesies sajeroning bebaya cures 

 Warak jawa
 Warak Sumatra
 Macan Sumatra
 Orang utan

Spesies sajeroning kaanan mutawatiri 
 Jakatuwa Maluku

 

cs:Vyhynulý
sv:Utrotning
Restu Sinaga (). Restu Sinaga iku salah sijiné bintang filem Indonesia. Restu miwiti karir nalika dhèwèké dadi modhel. Film kang tau dibintangi Restu Sinaga nganti saiki ya iku Cinta Silver nalika taun 2005. Ing filem iki, Restu main karo Luna Maya lan Cathrine Wilson. Film liyané ya iku filem kang nduwéni genre horor ya iku Missing bareng karo Endhita, Annisa Tribanowati, Inong, lan Sultan Djorgi. Film produksi PT Kharisma Starvision iki milih lagu Akhir Dunia kang dinyanyekaké karo Padi.
Taun 2006 Restu dadi bintang ing filem I Love You, Om, arahan sutradara Widi Wijaya. Saliyané iku Restu dadi pemeran pembantu ing filem Koper. Taun 2007 Restu bareng karo Nova Eliza, Julia Perez, Al Fathir Muchtar, Olga Syahputra, Tio Pakusadewo lan Emmie Lemu main ing filem Susahnya Jadi Perawan.
Restu uga tau njajal main teater kanthi main ing pertunjukan teater Nyai Ontosoroh kang dianakake ing Gedung Graha Bhakti Budaya TIM Jakarta tanggal 12, 13, 14 Agustus 2007. Pertunjukan iki asil adhaptasi saka novèl Bumi Manusia karyané novelis misuwur ing Indonesia ya iku Pramoedya Ananta Toer. Ing teater iki, Restu main bareng karo Nuansa Ayu (Sanikem)Williem Bivers (Tuan Mellema), Temmy Mellianto (Minke), Madina Wowor (Annelies), Hendra Yan (Ir. Mauritsz), Teuku R. Wikana (Robert Suhrof), Fellencia (Maiko), Harrist (Babah Ah Tjong), Joind Bayuwinanda (Bupati Brojonegoro), Bowo GP (Sastro Tomo), Pipien Putri (istri Sastro Tomo), Budi Ketjil (Darsam), Ayu Diah Pasha (Bunda Minke), Ayes Kassar (Jean Marrais) Sita RSD (Magda Peters), Rebecca Hensckhe, Rusman, lan Rudi Wowor. Restu Sinaga main dadi tokoh Robert Mellema ing teater iki.
Saliyané main filem lan teater, Restu uga duwé usaha biro désain interior, Ad Living nalika taun 2002.
Restu uga dipilih dadi main filem kang temané Facebook.

Cathetan suku 

Aktor Indonésia
Restu Sinaga
Deddy Mahendra Desta (lair ing Sala, 15 Maret 1977; umur  taun). Deddy Mahendra Desta iku salah sijiné drummer ing band Clubeighties.

Karier 
Desta sukses ing grup musik kang jenengé Clubeighties. Grup musik iki wis nggawe album kang cacahé papat nganti wiwitan taun 2007. Saliyané iku, Desta uga dikenal dadi pembawa acara lan aktor. Desta dadi presenter ing acara H2C (Harap-Harap Cemas) bareng karo Arie Dagienkz, penyiar radio Prambors (Jakarta). Desta banjur misuwur sawisé dadi presenter ing acara kang kontroversial ya iku MTV Bujang. Desta iku lulusan IKJ jurusan Désain Grafis lan dadi partner Arie Dagienkz ing acara Putusss kang disiaraké saben ésuk ing Radio Prambors.
Désa bareng karo Arie Dagienkz tau main ing filem layar lebar Garasi nalika taun 2006. Nalika iku, Desta dadi peran pembantu kang jenengé Revi. Ing taun 2007 Desta main ing filem Get Married bareng karo Ringgo Agus Rahman lan Nirina Zubir.

Pengalaman akting kang sepisanan Desta ya iku nalika Desta dadi aktor cabutan kanggo salah sijiné tugas kuliyah kancané. Desta uga tau mèlu teater kaya ta ing teater kang judhulé Bawang Merah Bawang Putih. Saliyané iku, Desta uga mèlu pagelaran teater kang dianakaké karo bocah-bocah KBRI ing Singapura. Sawisé mundur saka Clubeighties, Desta mbentuk The Cash bareng karo kancané ing Clubeighties ya iku Vincent Ryan Rompies lan juru main filem lan pelawak Tora Sudiro nggawe single kang judhulé Diet nalika taun 2009.
Desta iku putuné Asmaraman S. Kho Ping Hoo, penulis carita silat kang asalé saka Jawa Tengah.

Cathetan suku 

Alumni Institut Kesenian Jakarta
Kelahiran 1977
Aktor Indonésia
Penyiar radio Indonésia
Pembawa acara televisi Indonésia
Tokoh Surakarta
Musisi Indonésia
Opor ayam iku masakan kang wis misuwur ing Indonésia. Opor ayam sajatiné masakan khas Jawa Tengah lan Jawa Wétan, nanging wis mratah ing laladan liya ing Indonésia. Opor ayam ya iku ayam kang di godhog lan diwènèhi bumbu kenthel saka santen ditambah bumbu-bumbu kaya ta seré, kencur, lan liya-liyané. Ing tradhisi Jawa, yèn dina riyaya racaké ana opor ayam, kupat, lan sambel goreng ati.
Saliyané kanggo lawuh, opor ayam uga bisa kanggo bubur opor ayam, racaké kanggo panganan balita.

Cara nggawé 
 Resikana iwak pitik banjur diiris-iris kanthi ukuran sedhengan.
 Parut klapa lan peres dadi santen kenthel, sisihaké.
 Uleg brambang 10, bawang 3 siyung, kemiri 5, setengah sendhok tumbar, 1/4 sendhok jinten, 1/2 sendhok merica, 1 cm laos, salam rong lembar, seré 1, setengah sendhok gula jawa, lan uyah sacukupe.
 Bumbu kang wis diuleg banjur digangsa ing minyak panas nganti kuning lan metu ambune..
 Santen dicemplungaké, banjur iwak Pithik kang wis diiris-iris dicemplungaké.
 Entèni mateng, kira-kira sejam banjur dienthas lan diwénéhi brambang goréng. Kang pungkasan suguhna nganggo kupat utawa sega.

Cathetan suku 

2.  * [http://resepoporayam.blogspot.com/ Resep Opor Ayam]

Panganan
Olah-olahan Indonésia
Taman Nasional Berbak iku salah siji taman nasional kang ana ing Sumatra, Indonésia. Taman nasional iki dadi papan konservasi alas rawa gedhé dhéwé ing Asia Kidul-wétan. Taman nasional iki wujud gabungan antarané alas rawa gambut lan alas rawa banyu tawar kang ana ing pasisir wétan Sumatra.

Tetuwuhan kang ana ing taman nasional iki kaya ta meranti (Shorea sp.), lan warna-warna palem. Ing Taman Nasional Berbak akèh tuwuhan palem kang kanggo pajangan paling akèh ing Indonésia. Werna-warna palem kang langka ing antarané kang awujud godhong payung (Johanesteijmannia altifrons), Lepidonia kingii (Lorantaceae), wujudé kembange gedhé wernane abang utawa wungu.

Ana atusan nganti ewon manuk pindhahan kang bisa dideleng ing Taman nasional iki.

Supaya bisa lumebu ing taman nasional iki, yèn liwat sisih kulon kudu nglewati kali Air Hitam Dalam. Diarani kali Air Hitam Dalam amarga warna banyune ireng kaya kopi, lan nalika banyu sagara surut rusuhane kéwan lan godhong-godhongan saka alas bakau digawa menyang kali Batanghari banjur tekan sagara. Kali Air Hitam Dalam iku habitate Macan Loreng Sumatra.

Taman Nasional Berbak ora mung dijaga déning papréntahan nasional, nanging uga tekan internasional, ya iku digunakaké dadi Papan Teles Internasional (Lahan Basah Internasional) ing konvensi RAMSAR.

Cathetan sikil 

Taman Nasional
Sumatra
Altufyevo(Basa Ruslan: Алтуфьево) trowongan punika  ngantos lor Line Serpukhovsko-Timiryazevskaya dumugi Metro Moskow, ugi stasiun northermost kang sedanten migunakake sistem. Trowangan Altufyevo punika dipunbikak wiwit taun 1994 dumunung wonten ing Seoul, Korea kidul. Altufyevo kagolong salah satunggaling trowongan kang wisuwur lan panjang ing donya kanthi panjang 47,600 meter, wujud (tipe) metro.Trowongan punika ugi boten kena cahya srengéngé lan ngelewati ngandap lepen Han (kali Han). Stasiun  ingkang angadahi jèro 9 meter punika diwastani kados laladan kutha kang padet ugi miat ngangkud  70.000 penumpang saben dintenipun.

Terowongan
Setatsiyun
Kisan Baburao Hazare  () (lair 15 Juni 1937), kang kondhang kanthi jeneng Anna Hazare  () ya iku aktivis sosial India kang diakoni partisipasine ana ing obahan anti-korupsi India 2011. Hazare uga mènèhi kontribusi kanggo pangembangan lan penataan Ralegan Siddhi, sawijining désa kang ana ing Parner taluka péranganing dhistrik Ahmednagar, Maharashtra, India. Dhèwèké diwènèhi kanugrahan Padma Bhushan, penghargaan sipil paling dhuwur nomer telu déning Pamaréntah India nalika taun 1992 kangga usahane yasa désa iki lan dadi tuladha kanggo wong liyané. Anna Hazare miwiti mogok mangan tanggal 5 April 2011 kang duwé ancas nekan pamaréntah India kanggo nindakaké sawijining UU anti-korupsi kang ketat kaya kang digambarake ana ing Jan Lokpal Bill, sawijining lembaga ombudsman kanthi kakuwatan kanggo nangani korupsi ana ing kantor-kantor publik. Mogok mangan iku njalari protes nasional kanggo njurung aksi kang dilakokake Hazare. Mogok mangan dirampungi nalika tanggal 9 April 2011, sadina sawisé pamaréntah nampa tuntutan. Pamaréntah ngetokaké lembaran nagara pemberitahuan ana ing pembentukan komite bareng, kasusun saka pamaréntah lan uga wakil saka masarakat sipil, kanggo rancangan undang-undang.

Cathetan suku 

India
Lair 1937
Naoto Kan (菅直人) () ya iku pemimpin Parté Dhémokratik ing nagara Jepang lan dadi Mahamantri Jepang angka 61, kang nganteni Yukio Hatoyama kang mundur. Kan Naoto pisanan kapilih dadi anggota Majelis Rendah nalika taun 1980, lan njabat dadi anggota Federasi Sosial Dhémokrat. Sawisé iku ya iku nalika taun 1994, Kan ngggabung karo Parte Sakigake Baru (Shinto Sakigake) lan njabat dadi Kepala urusan Kebijakan nalika isih dadi péranganing koalisi pamaréntah ya iku saka Parte Liberal Dhémokrat (LDP) lan Parté Sosial Dhémokrat (SDP). Rong taun sawisé iku ya iku nalika taun 1996, Kan dadi Mantri Keséhatan ana ing papréntahan Mahamantri Hashimoto Ryutaro saka LDP, kang ndadèkaké dhèwèké kaloka amarga sukses nangani masalah infeksi HIV saka produk getih kang kena kontaminasi. Ana ing taun 1996 uga, Kan lan Hatoyama Yukio ngadegaké Parte Dhémokrat Jepang (DPJ), lan nalika taun 1998 dhèwèké dadi ketua umum pisanan, sawisé DPJ nglakokaké merger karo parte-parte cilik liyané. Nalika taun 2003, Kan mimpin parténe kanggo gabubg karo Parte Liberal kang dibawahi Ozawa Ichiro. Nalika DPJ njupuk kekuasaan nalika menang kanthi nyetak sajarah mangsa panas wingi, Kan njabat posisi Wakil Mahamantri lan Mantri Strategi Nasional ana ing Kabinet papréntahan Mahamantri Hatoyama. Ing sasi Januari, Kan banjur nganteni Mantri Keuangan Fujii Hirohisa, kang mundur amarga alesan keséhatan.

Cathetan suku 

Tokoh Jepang
Jepang
Lair 1946
Terowongan Dhasar Gotthard iku salah sijiné trowongan sepur kang ana ing ngisor Alpen ing tlatah Switserlan. Kanthi dawa 57 km uga total 151,84 km manawa diukur saka trowongan, bolongan lan pérangan-pérangan trowongan pungkasan, trowongan iki ya iku trowongan dalan sepur (ril) paling dawa ing donya, luwih dawa lan misuwur saka trowongan ngisor sagara Seikan ing Jepang.

Ancasé kang pokok iku nambahaké kapasitas total transportasi ngrambah Alpen, mligi kanggo transportasi barang antara Jerman lan Italia. Saliyané iku tujuané supaya transportasi dharat bisa pindhah saka tranportasi mawa wahana truk dadi mawa wahana ril, dadi karusakan ing lingkungan urip iku bisa dikurangi manawa cacahé truk-truk kang sangsaya gedhé uga kurang.

Banjur tujuané liyané manèh iku ngurangi wektu lelungan sajam saka Zürich menyang Milan lan saka Zürich menyang Lugano dadi 1 jam lan 40 menit.

Cathetan suku

Pranala njaba 

 Alptransit Gotthard AG – Official project site
 Study on the optional Use of Jet Fans in the Gotthard Base Tunnel near the Portals to support the Emergency Ventilation 
 Brochure for the Porta Alpina project 
 Overall project writeup by SpiegelOnline, plus a proposed tourist elevator (December 2006)
  TSR "Gotthard: From Dream to Nightmare" "Temps Present", 24 May 2007
 AGN Erstfeld Amsteg Constructors Web Site  (many Photos and Designs)
 / Faido Bodio Constructors Web Site (many Photos and Designs)

Terowongan
Trowongan Channel (Basa Inggris: Channel Tunnel; Basa Prancis: le tunnel sous la Manche) iku salah sijiné 10 towongan paling dawa ana ing donya.Trowongan rel kanthi dawa 50-km ing dhasar (sangisoré) Selat Inggris (tepaté ing Selat Dover) kang ngubungake Cheriton, Kent, ing tlatah Britania Raya, uga Coquelles cerak Calaising lor Prancis.Trowongan kang pungkasan dibangun ing taun 1994, mbutuhake biaya kang akèh uga ing pangarapane ngalami kaluputan lan akhiré wisa rampung.Trowongan Channel uga kagolong trowongan dalan sepur utawa rel paling dawa ing donya.Minangka luwih dawa saka Terowongan Seikan ing Jepang. Terowongan Channel dioperasikake déning Eurotunnel plc. Chunnel - Minangka jeneng Chunnel iku kapendekan saka The Channel Tunnel

Pranala njaba 
 Information on both le shuttle and Eurostar  
 Eurotunnel
 Channel Tunnel History 
 Channel Tunnel Facts - a selection of historical and geological facts about the tunnel
 Channel Tunnel Fire  - detailed technical summary of the emergency response
 Engineering specifications
 Another page with history of Channel Tunnel

Transportasi
Transportasi ing Britania Raya
Transportasi ing Prancis
Transportasi rel ing Prancis
Sajadah ya iku alas kang kanggo salat, wujudé karpet lan sakpanunggalané ukuran cilik, kurang luwih 80 x 120 cm. Sajadah iku digawé saka bahan karpet. Sajadah nduwéni manéka ukuran lan warna. Manéka ukuran sajadah ana telung ukuran. Kaping pisan ukuran meteran lumrahé kanggo masjid, kaping loro ukuran sedheng utawa sakukuran kanggo wong siji lan kaping telu ukuran cilik kanggo bocah cilik. Sajatiné bahan-bahan kang kanggo gawé sajadah padha nanging bahan kanggo gawé sajadah bocah cilik iku lumrahé saka kain flannel. Kain flannel iku bahané alus, ora gampang luntur, kepénak digunting, bisa dijait, dilém katimbang kain-kain liyané. Kain flannel uga duwé mligine kain kang béda karo liyané ya iku bab manéka warna kaya ta ana warna abang, kuning, ijo,ungu, klawu, abang enom lan ireng..

Cathetan suku 

Piranti Ibadah Islam
Bahan Karpet
Kain flannel
Manéka ukuran
Manéka warna
Kreteg Donghai () iku kreteg sagara kang paling dawa ana ing donya nganti Kreteg Teluk Hangshou wiwit di bukak ing tanggal 1 Mèi 2008. Kreteg Donghai dibangun ing tanggal 10 Dhésèmber 2005. Donghai duwé dawa 32,5 kilomèter uga ngubungake Shanghai ing daratan lan pelabuhan sagara Yangshan ing Républik Rakyat Cina. Wujud saka kreteg Donghai wujud viaduct. Ugaawujud pérangan kreteg kabel kang bisa diliwati kapal sangisoré kanthi amba 420 mèter.

Uga delengen 
 Pelabuhan Shanghai
 Pratélan kreteg kabel paling dawa

Pranala njaba 
 Official site in Chinese
 Pictures of the Donghai Bridge
 Exciting Donghai Bridge and New Habor City 
 Jembatan Donghai, Jembatan Terpanjang Dalam Sejarah

Kreteg ing Républik Rakyat Cina
Kreteg
MD Entertainment iku salah siji omah produksi kang ana ing Indonésia. Wong kang ngadegaké MD Entertaiment iku Dhamoo Punjabi dan dhèwèké anaké Manoj Punjabi. Dhamoo ngadegaké MD Entertaiment nalika taun 2003. MD Entertainment wis akèh ngetokaké sinetro-sinétron kang misuwur, kaya ta:

 Benci Jadi Cinta
 Bawang Merah Bawang Putih (sinétron)
 Malin Kundang (sinétron)
 Hidayah
 Dia
 Cinta Fitri
 Melati untuk Marvel
 Azizah
 Terlanjur Cinta
 Kesetiaan Cinta
 Dia Anakku
 Antara Cinta dan Dusta
 Nada Cinta

Saiki MD Entertainment uga wis mèlu nyengkuyung ing babagan biyoskup kanthi gawé filem, kaya ta Kala lan Suster Ngesot.
Stasion TV kang nayangake sinétron gawéane MD Entertainment iku kaya ta SCTV, Indosiar, antv, MNCTV, lan RCTI.
Saiki punjul 200 judhul lan 5000 jam acara ana ing pabukon MD Entertainment. Saiki kurang luwih ana 40 jam programe MD, digiyaraké saben minggune.
Wiwit taun 2005 MD asring olèh pahargyan kang misuwur, kaya ta 'Program Terfavorit ing Panasonic Awards taun 2005 lan 2006. minangka Program Terbaik ing SCTV Awards telung taun suwéné wiwit taun 2005. Kang pungkasanya iku giyaran saben dina paling misuwur ya iku Cinta Fitri, kang olèh pahargyan Program Terbaik SCTV Awards taun 2008, lan Program Terfavorit Panasonic Awards taun 2009.

Cathetan sikil 

Télévisi
Dominique Strauss-Kahn utawa luwih misuwur karo "DSK" () ya iku ékonom, pengacara, lan pulitikus saka Prancis lan uga dadi anggota Parté Sosialis. Dhèwèké asalé saka ètnis Yahudi Sephardic lan Ashkenazic. Periode 1951-1960, dhèwèké manggon ing Agadir, Maroko. Sawisé kadadéan lindhu ana ing Maroko, dhèwèké pindhah menyang Monako nalika taun 1960. Dhèwèké balik menenh menyang Paris lan lumebu ing SMA nganti tekan olèh gelar Ph.D ana ing babagan ngèlmu ékonomi lan ukum saka Universiti Paris X (Nanterre). Saliyané gabung karo Persatuan Pelajar Kuminis, dhèwèké uga mèlu gabung ana ing Pusat Studi lan Riset Wiyata Sosialis (CERES). Periode 1977-1982, dhèwèké dadi guru mikroékonomi lan makroékonomi ing University of Nancy-II (1977-1980), École nationale d'administration (ENA), lan nampa gelar guru besar ékonomi ing Sciences-Po.
Dhèwèké olèh gelar Dhoktor ana ing babagan Ékonomi saka Universitas Paris lan dhèwèké banjur makarya dadi asistèn profésor ana ing universitas iku. Taun 1978, Universitas Paris ndadèkaké dhèwèké Professor dengan tenure. Ana ing jaman Nayakotama Lionel Jospin, dhèwèké njabat mantri keuangan lan ékonomi Prancis. Dhèwèké sukses ngurangi defisit publik, kang ndadèkaké Prancis bisa gabung karo Uni Éropah. Dhèwèké mundur sawisé dituding nindakaké penggelapan properti l ana ing pungkasané dhèwèké dinyatake bersih.

Cathetan suku 

IMF
Tokoh Prancis
Lair 1949
Pulo Anastasia ya iku pulo kang papané ana ing sisih wétan sagara saka pasisir Atlantik Florida ing Amérikah Sarékat.
Pulau iku uga manggon ing sisih wétan lan wétan kidul saka St. Augustine. Bagean saka pulo (pasisir Davis lan Lighthouse Park neighborhoods) dadi watese wewengkon kutha st augustine, déné komunitas liya kang ana ing pulo iki kalebu Pasisir St. Augustine, Coquina Gables, Pasisir Butler, Pasisir Crescent, lan Anastasia. Ing Pulo Anastasia iki ana punjul 150 restoran, kaya ana ing pasisir-pasisir liyané. Sajarah saka pulo miki ya iku nalika Juan Ponce de León mandheg ana ing pulo karang taun 1513. Pedro Menendez, kang nemu St. Augustine, pindah saka hunian sadurung menyang Pulo Nastasia sawisé ana pambrontakan déning wong Indian Timucua taun 1566. Hunian iki kanggo mapan sawatara, sadurungé dhèwèké bali menyang St. Augustine. Sawijining wong Spanyol banjur yasa menara pengawas ana ing Pulo Anastasia, kang ndadèkaké bisa didelok Francis Drake taun 1586, banjur dhèwèké teka ana ing pasisir lan nyabrang menyang pulo iku. Menara pengawas iku dideskripsikake dadi "beacon," lan minangka mercu suar pisanan kang dibangun ana ing Amérikah Sarékat.

Cathetan suku 

Anastasia
Amérikah Sarékat
Fischer Ridge () iku wangun ora-ora kang katutup ès kanthi arah NW-SE antarané Kirk Glacier lan Ironside Glacier ing Paredèn (Pegunungan) Admiralty, Victoria Lemah. Dipetakake déning United States Geological Survey (USGS) minangka survei uga difoto saka udara déning Angkatan Laut AS, taun 1960-1963. Diwenihi jeneng déning Komite Penasehat Nama Antartika (AS-ACAN) ing panjenengané William H. Fischer, Chemist Atmosfer ing McMurdo Station, kurang luwih taun 1966-1967

Pengunungan
Dr Tony Tan Keng Yam (; basa Hokkien: Tân Khèng-iām; ) ya iku Présidhèn Singapura kang njabat ana ing wektu saiki. Sadurungé dhèwèké dadi mantan Wakil Mahamantri lan Mantri Koordinasi Pertahanan lan Keamanan Singapura. Tan njabat dadi Mantri keuangan saka 24 Oktober 1983 nganti tekan 1 Januari 1985, lan dadi Mantri Pendidikan saka Januari 1985 nganti tekan Dhésèmber 1991, daid Mantri Keséhatan wiwit saka 2 Januari 1985 lan 6 Mèi 1985 lan Mantri Perdagangan lan Perindustrian antarané 7 Mèi 1985 nganti tekan 17 Fèbruari 1986. Nalika sasi Dhésèmber 1991, Dr Tan mundur saka kabinèt kanggo bali manèh ana ing sektor swasta dadi Ketua lan CEO Overseas-Chinese Banking Corporation. Nanging dhèwèké tetep dadi anggota parlemen kanggo Sembawang Group Representation Constituency. Dr Tan gabung manèh karo kabinèt nalika tanggal 1 Agustus 1995 lan dhèwèké diangkat dadi Wakil Mahamantri lan Mantri Pertahanan. nalika sasi Agustus 2003, Dr Tan diangkat dadi Wakil Mahamantri lan Mantri Koordinasi Pertahanan lan Keamanan. Tan kacathet duwé cathetan nalika usahane kanggo mbantu sapérangan panggon kaya Banda Acèh lan Phuket, kang rusak parah amarga kana tsunami, khususé ana ing babagan rekonstruksi prasarana kutha, lan sumbangan kanggo kurban tsunami. Dr Tony Tan nikah karo Mary Chee Bee Kiang. Kekarone banjur kanugraha anak papat, 3 putra lan 1 putri. Dr Tony Tan mandheg dadi Wakil Mahamantri nalika 1 September 2005 lan Wong Kan Seng, Mantri Dalam Negeri Singapura, kang nganteni dhèwèké dadi Wakil Mahamantri Singapura. Sawisé mundur saka kabinèt, Tan dadi ketua National Research Foundation lan uga dadi Wakil Ketua Research, Innovation and Enterprise Council. Dhèwèké uga aktif ana ing Dewan Government of Singapore Investment Corporation (GIC), lan Singapore Press Holdings Limited (SPH).

Cathetan suku 

Présidhèn Singapura
Politikus Singapura
Marga Chen
Lair 1940
Rencana Malaysia Kaping Kalih (ing basa Melayu dipunsebat 'Rancangan Malaysia Kedua') inggih punika rencana pangembangan ékonomi ingkang dipunwontenaken déning pamaréntah Malaysia kanthi mangfaat nglaksanakaken Kabijakan Ékonomi Ènggal Malaysia. Rencana punika dipunlaksanakaken wiwit taun 1971 ngantos dumugi 1975, kanthi tujuan merestrukturiasasi masarakat Malaysia lan ngirangi dhominasi tiyang Tionghoa lan tiyang manca nagari wonten ing ékonomi Malaysia saéngga saged minggahaken posisi ékonomi [[wong Melayu|tiyang Melayu. Rencana punika kalebet rencana salajengipun saking Rencana Malaysia Kaping Kapisan ingkang gadhah tujuan ngatasi masalah kamlaratan tiyang Melayu. Nanging Rencana Malaysia ingkang kapisan punika kirang ngasilaken, malah dados faktor panyurung wontenipun Insidhén 13 Mèi ing taun 1969, nalika wonten karusuhan rasial ing Kuala Lumpur. Rencana Malaysia ingkang kaping kalih dipunanggep berlebihan ing usaha minggahaken partisipasi tiyang Melayu ing bab ékonomi.

Sababipun 
Padunung Malaysia kathahipun saking tiyang Melayu, nanging kakiyatan ékonomi tiyang Melayu boten saimbang kaliyan tiyang saking suku ingkang sanès. Ing taun 1970, Bumiputra namung nyepengi 1,9% ékonomi Malaysia, non-Melayu (mliginipun tiyang Tionghoa) nyepeng 37,4%, lan turahipun wonten ing panguwaosipun tiyang manca nagari. Fakta punika boten jumbuh kaliyan Pasal 153 ing Konstitusi Malaysia ingkang ngatur watesan ing babagan béasiswa, nyambut damel minangka pegawé nagari, lan sanèsipun ingkang gadhah tujuan supados nyejahterakaken ékonomi tiyang Melayu.

Rencana Malaysia Kaping Kapisan boten saged nyemimbangaken ékonomi Malaysia. Kabijakan ing Rencana kasebat ugi ndadosaken raos boten remen tiyang non-Melayu. Nalika Pamilian Umum taun 1969, tiyang non-Melayu langkung milih parté oposisi ingkang boten sarujuk kaliyan aksi afirmatif dhateng tiyang Bumiputra. Parade kamenangan dipunwontenaken parte oposisi ing tanggal 12 Mèi, ingkang ndadosaken parade walesan déning Organisasi Nasional Melayu Bersatu (parte ingkang gadhah kakuaosan ing Barisan Nasional) ing tanggal 13 Mèi. Parade punika ndadosaken karusuhan ngantos kalih dinten. Watawis 2000 tiyang tiwas, lan éwon tiyang dados tuna wisma. Malaysia dados dharurat, lan sidhang Parlemén dipunbatalaken. Majelis Gerakan Rakyat (Mageran) maréntah Malaysia ngantos dumugi taun 1971, ngantos Parlemén ngawontenaken sidhang malih.

Nalika nyepeng pamaréntahan, Mageran mratélakaken Kabijakan Ékonomi Ènggal ingkang gadhah tujuan ngicalaken kamlaratan lan ngicalaken identifikasi ras wonten ing fungsi ékonomi. Kabijakan Ékonomi Ènggal gadhah targét Bumiputra nyepeng 30% ékonomi wonten ing wekdal kalih dasa salajengipun.

Cathetan suku

Pranala njawi 

Artikel mawa basa krama
Ékonomi Malaysia
Klapa Sawit (Elaeis guineensis) asalipun saking Afrika Kilèn, inggih wit-witan pangasil lisah nabati ingkang utami tinimbang wit-witan pengasil lisah nabati sanèsipun. Klapa Sawit dibekta déning Walanda dhateng Indonésia ing taun 1848. Nalika samanten wonten sekawan wit Klapa Sawit ingkang dipuntandur ing Kebun Raya Bogor (Botanical Garden Bogor), kalih wit asalipun saking Bourbon, Mauritius lan ingkang kalihipun saking Hortus Botanicus, Amsterdam, Walanda. Wiwitanipun wit punika dipun-ginakaken kanggé wit-witan hias. Pambudidayaan kanggé komersial nembé dipunwontenaken ing taun 1911.

Tiyang ingkang ngrintis pakebunan Klapa Sawit ing Indonésia inggih punika Adrien Hallet (saking Bèlgi), salajengipun déning K. Schadt ingkang dados pratandha wontenipun pakebunan klapa sawit ing Indonésia. Pakebunan klapa sawit ingkang kapisan wonten ing Deli lan Acèh ing Pulo Sumatra. Jembar pakebunan punika ngantos 5.123 Ha.
 
Sampun dangu, klapa sawit gadhah peran ingkang awrat tumrap èkonomi Indonésia lan kalebet salah satunggalipun komoditas andelan ingkang saged ngasilaken devisa nagara. Sasanèsipun ngasilaken kontribusi ingkang ageng dhateng devisa nagara, mangfaatipun ugi relatif minggah ing saben taunipun. Taun 2003, kathahipun devisa ingkang dipunasilaken saking indhustri punika ngantos US$ 2,6 miliar utawi 4,3% saking sadaya ekspor Indonésia ingkang ngatos US$ 61 miliar.

Cathetan suku

Pranala njawi 
Sejarah Perkembangan Tanaman Kelapa Sawit di Indonesia 

Artikel mawa basa krama
Arecaceae
Tetuwuhan indhustri
Guwa Holloch ya iku guwa kang duwé dawa 197 kilomèter (122 mil) guwa Holloch dumunung ing antarané kali Muota lan laladan Pragelpass tlatah Lembah Muotha ing Switserlan. Guwa Holloch misuwur minangka duwé jèro 939 mèter (3.081 kaki) uga didadèkaké guwa paling dawa kaloro ing tlatah Èropa. Eksplorasi diwiwiti ing taun 1875 kang dibawahi Alois Ulrich uga eksplorasi guwa kapimpin déning guwa Alfred Bogli. Asil saka eksplorasi guwa Holloch bisa nyimpulake déning tataran saka 25 kilomèter (16 mil) ing taun 1952.Banjur ing taun 1968 bisa tinemu dadi 100 kilomèter (62 mil) ing taun iku (1968) guwa Hollach dipastekake dadi guwa kapisan kang duwé dawa 100 km lan dieksplorasi nganti taun 1970. Taun iku uga Holloch didadèkaké guwa gedhé dhéwé ing donya déning Mammoth Cave.

Cathetan suku

Pranala njaba 

 Hoelloch Cave Research Association 

Guwa
Guwa ing switzerland
Siklus Lisogénik ya iku siklus réplikasi génom virus tanpa ngrusak sèl inang. Fagané iku ngintegrasi utawané lumebu ing njero kromosom baktèri. Prosès lumebu iki dijenengi profaga. Lisogénik iku nuduhaké yèn profaga iku ing kaanan tinentu bisa ngasilaké faga aktif kang nglisisaké inangé amarga ana pamicu saka lingkungané kaya anané radhiasi utawa anané dat kimia tinentu. Sebab-sebab mau iku kang bisa njalari virus owah mékanisme réprodhuksiné kang asalé saka nganggo cara lisogénik dadi nganggo cara lisis.

Siklus lisogénik virus iku nganggo tahapan-tahapan, ya iku:
 Fase Absorpsi
 Fase Injèksi
 Fase Panggabungan
 Fase Pewilahan
 Fase Sintésis
 Fase Parakitan
 Fase Litik 

Virus iku nggandhakaké awaké nganggo cara mbajak matèri génetik saka sèl urip. Urutan limang langkah mau ngatonaké alasan baktériofage T4 nglakokaké prosès-prosès iki:
 Siklusé iku diwiwiti ngraketaké awaké dhéwé marang dhindhing sèl baktèri.
 Ing fase pénétrasi, DNA virus lumebu ing sèl
 Banjur ngendhalèkaké sèl. Prosès kang normal mandheg déné kanggo gantiné, virus gawé salinan pérangan komponèn virus.
 Ing fase panyusunan, pérangan-pérangan kang béda-béda didadèkaké siji kanggo ngasilaké virus anyar.
 Akiré, salinan utawané réplika virus metu saka sèl.

Cathetan sikil 

Biologi
Virus
Siklus
Guwa Lechuguilla ya iku guwa watu kapur kang ana ing urutan angka enem ing donya diukur saka dawané (130,24 mil (210 km)), uga pali jèro ing dharatan  Amérikah Sarékat (1.604 kaki (489 m)), Lechuguilla misuwur géologi kanggo, formasi bebaya, uga kaanan murni uga ana lawa guano.Guwa Lechuguilla kang akèh ngandut  gipsum lan lirang lemon-kuning.Uga bisa tinemu ing sajeroning guwa speleothems bebaya ing sajeroning guwa kanthi jéro 20 kaki (6 mèter) gipsum chandelier, 20-kaki (6 mèter) gipsum rambut lan jénggot, soda 15-kaki (4,6 mèter) sedotan, lemon-kuning. Speleothems bebaya uga bisa ditumokake ing sakajroning weteng guwa.  
Jeneng guwa Lechuguilla ya iku jeneng saka tuwuhan Agave lechuguilla, kang tinemu ing jerak kori tutuk guwa.Kaanan kang kapengkar déning  Taman Nasional Guwa Carlsbad, New Mexico.

Pranala njaba 

 Virtual tour of Lechuguilla 
 Lechuguilla map and images
 Nova: The Mysterious Life of Caves, Journey into Lechuguilla
 The Giant Crystal Project 
 Lechuguilla Newsletter from the National Park Service (PDF)
 BBC Press release: Planet Earth Caves and Lechuguilla

Guwa ing New Mexico
Guwa
Nova Eliza () iku salah sijiné modhel lan aktris sinétron Indonesia.

Karir 
Nova miwiti karir nalika dadi modhél. Sawisé iku Nova banjur njajal akting. Nova wis dadi bintang ing akèh sinétron. Sinetron kang tau dibintangi Nova kaya ta Karmila, Doaku Harapanku, Waktu Terus Berjalan, Julia Anak Gedongan, Kecupan Kangen, lan Jalan Jaksa. Saliyané sinétron,Nova uga main filem. Nova Eliza iku anak saka pasangan Nurdin AR lan Cut Rosminar. Nova tau akting ing filem garapan sutradara Garin Nugroho, ya iku filem kang judhulé Rindu Kami PadaMu. Saliyané iku, Nova Eliza uga tau tampil ing salah sijiné episode program agama Islam Etika & Akhlak (Hikmah Fajar kang disiyaraké ing RCTI. Taun 2007, Nova uga dadi bintang filem Susahnya Jadi Perawan kang diproduseri Anang Hermansyah.

Kauripan pribadi 
Nova nikah nalika tanggal 10 September 2007 ing Masjid Raya Baiturrahman Banda Acèh. Nova nikah karo sutradara filem "Susahnya Jadi Perawan" kang jenengé Mirwan Suwarso. Pernikahan iki dadi pernikahan kang sepisanan kanggoné Nova nanging pernikahan kang kapindho kanggoné Mirwan Suwarso. Mirwan wis nduwé anak kang cacahé loro saka pernikahan sadurungé. Sadurungé nikah karo Mirwan, Nova tau pacaran karo Eno Gitara Ryanto (drumer Netral), DJ Riri, Shandy Syarief, Surya Saputra, Dimas Seto, lan kang pungkasan digosipaké karo mantan pacar Donna Agnesia, Okan Cornelius. Nova uga tau digosipaké tukaran karo aktris Nana Mirdad amarga Andrew White. Nalika tanggal 26 Dhésèmber 2008 Nova nglairaké anak wadon kang jenenge Naima Malinka.

Cathetan suku 

Aktris Indonésia
Artis Acèh
Modhèl Indonésia
Karenina Maria Anderson (). Karenina iku salah sijiné modhèl, pragawati, lan juru main filem. Karenina biyasa diundang kanthi jeneng Nina. Karenina miwiti karir kanthi dadi modhèl wiwit umuré 12 taun. Karenina duwé bakat modhèl iki wiwit cilik amarga wiwit cilik Karenina seneng ngaca lan nggaya ing ngarep kaca. Saliyané iku, Karenina uga seneng difoto.

Perancang busana Adji Notonegoro iki kang sepisanan ngertèni bakat Nina. Nalika Adji arep mamèraké gaun-gaun rancangané kang paling anyar, Adji Notonegoro banjur ngajak Nina dadi modhèlé. Karir profésional Nina kawiwitan saka kéné. Ora mung dadi modhèl lan pragawati, Nina uga suksès dadi bintang iklan lan dadi modhèl vidéo klip. Amarga misuwur ing donyaning modhèl, Karenina banjur éntuk tawaran akting. Film kang judhulé Jomblo dadi filem kang sepisanan kanggoné Nina. Sanajan mung dadi cameo, nanging aktingé bisa narik kawigatèn sutradara Jeremias Nyangoen saéngga Nina diajak main ing filemé kang judhulé I Love You, Om. Ing filem iki, Nina akting dadi modhèl kang jenengé Nayla kang dadi lesbian.

Cathetan sikil 

Modhèl Indonésia
Aktris Indonésia
Wong Jakarta
Tio Pakusadewo kang jeneng asliné Irwan Susetyo Pakusadewo () minangka salah sijiné aktor Indonésia.

Karir 
Tio Pakusadewo wiwit dikenal nalika main ing filem layar lebar Cinta Dalam Sepotong Roti garapan Garin Nugroho nalika taun 1990. Nalika wiwitan taun 1990-an Tio dikenal minangka bintang filem enom kang akèh kaprigelane. Nalika filem Indonésia wiwit kurang moncer ing tengah-tengah taun 1990-an, Tio banjur ora katon manèh. Dhèwèké nduwén masalah pribadi lan kena kasus narkoba. Tio pakusadewo banjur mbalik ing donyaning perfileman kanthi dadi paraga ing filem Virgin taun 2004.
Tio Pakusadewo tau mbanting piala kang ditampa saka ajang Indonésian Movie Awards 2010. Nanging nalika taun 2011, Tio uga éntuk penghargaan saka Indonésian Movie Awards kanggo kategori pemeran pendukung priya paling apik lumantar filem Alangkah Lucunya Negeri Ini Tio ora mbanting piala manèh.

Filmografi 
Film-filem kang dibintangi Tio Pakusadewo ya iku:
 Adikku Kekasihku (1989)
 Cinta Dalam Sepotong Roti (1990)
 Boleh-boleh Aja (1990)
 Lagu Untuk Seruni (1991)
 Mati Suri

Cathetan suku 

Aktor Indonésia
Wong Jakarta
Alumni SMA Negeri 34 Jakarta
Pemenang Festival Film Indonésia
Lair 1963
Gua Optymistychna (basa Ukraina: Оптимістична; artiné "optimis") iku salah sijiné guwa paling dawa kang dumunung ana ing gipsum cerak désa Korolivka, Borschiv Raion, Ternopil Oblast. Guwa Optymistychna ing  taun 2005, duwé dawa  230 km saka  lorong-lorong ing sajeroning lambung guwam lan didadèkaké guwa gedhé dhéwé ing tlatah Eurasia saubengé. Miturut sumber liyané guwa iki kacatet duwé dawa kurang luwih  133 mil (214 kilomèter) uga digolongake guwa paling dawa ing donya sawisé  Guwa Mammoth, Guwa Jewel lan Guwa Gipsum kang misuwur paling dawa ing donya.

Gua kang dumunung ana ing tlatah pesagi kanthi lapisan gipsum tersier duwé ndhuwur lan kandel kurang luwih wantara 20 mèter. Bagean-pérangan gua kang ana ing jéro asring ana lumpuré amarga kaanan gua kang pendek uga gua Optymistychna kapengkar déning wujud-wujud jaringan kang padet ing saben tataran.Gua Optymistychna uga misuwur kanthi parapan/jeneng  "gua labirin"
amarga duwé pérangan kang padet lan pendek ing sajeroning awak guwa'

Gua kang tinemu déning speleologists saka Lviv Speleological klub "Cyclope" ing taun 1966 kang duwé cathetan uga nglakoni studi ing 40 taun ngamati lan opservasi.Gua kang ana ing Ozernaya kagolong nomer sewelas ing donya digolongake saka dawa gua ya iku 75 mil (122 kilomèter),sak wetara kapengkar loro gua kang durung bisa dihubungake ing gua utawa (Gua Optymistychna).Ing taun 2008 Gua Optymistychna uga menangake juwara mirunggan ing kategori Keajaiban Alam Ukraina.

Uga delengen 
 Description of a 1990 trip to Optymistychna by British cavers 
 Table of cave lengths 
 The Fund of Support Scientific and Creative Initiatives

Pranala njaba 
 Overview  
 Chapter II.9, Gypsum Karst in the Western Ukraine by Alexander Klimchouk  article appearing in: International Journal of Speleology, vol. 25, #3-4, 1996, p. 263-278.

Guwa
Gua Gipsum
Gua kang ana ing Ukraina
Sidang Isbat ya iku patemon sing dianakaké déning pamaréntah ing Indonésia kango nemtokaké tanggal 1 Syawal sing dadi pathokan kanggo mahargya dina riyaya Idul Fitri tumrap umat Islam sawisé ngayahi kuwajiban pasa sajeroning sasasi ing sasi Ramelan. Sidang iki dianakaké déning Kamentrian Agama kanggo njaluk pamrayoga saka badan lan organisaasi Islam sing ana, antara lya Majelis Ulama Indonesia, organisasi Nahdlatul Ulama, Muhammadiyah, Matlaul Anwar, PERSIS,  Pawiyatan Luhur Islam, lan sapanungalané.

Uga delengen 
Idul Fitri
Ramelan

Rujukan

Pranala njaba 

Islam
Kerenina Sunny Halim (). Karenina Sunny Halim iku Miss Indonesia 2009. Karenina Sunny Halim iku wakil saka DKI Jakarta. Karenina Sunny Salim dadi wakil Indonésia ing ajang Miss World 2009 ing Afrika Kidul nalika sasi November-Dhésèmber ing taun kang padha. Karenina Sunny Halim nduwéni enem gelar diploma, kaya ta gelar ing babagan Public Relations, Sales and Marketing, Primary Teeching, Economics, Performing Arts lan Music and Arts.
Kapilihé Karenina Sunny Salim iki njalari kontroversi amarga Karenina nduwéni kabisan basa Indonesia kang kurang, sanajan Karenina wis manggon ing Jakarta. Nalika njawab pitakonan saka juri nalika pamilihan Miss Indonesia, Karenina mbutuhaké salah sijiné ahli interpretasi.
Ibune asalé saka Montana, Amérikah Sarékat. Karenina iku adhik kandhung saka aktor Steve Emmanuel.
Nina duwé jiwa sosial kang apik. Iki kabuktekaké nalika ana bencana tsunami kang nerak tlatah Acèh. Nina uga aktif ing organisasi NGO (Non-Governmental Organizations) lan mèlu mulang lan nggawé seneng bocah-bocah kurban bencana iku.
Nalika lagi mèlu Miss World 2009 nalika sasi November 2009 ana kang ngabarake yèn Karenina kalebu salah sijiné anggota sekte sesat. Nanging kabar iki ora bisa kabuktekaké nganti saiki.

Cathetan suku 

Pemenang Miss Indonesia
Peserta Miss World 2009
Wong Jakarta
Éropah-Indonesia
Takbir, ya iku pangucapan Allahu Akbar الله أَكْبَر ("Allah Maha Ageng") kang didadèkaké salah sijiné ukara utawa kalimat ing basa Arab, tegesé ya iku Allah Maha Ageng/Agung. Pangucapan kalimat Allahu Akbar dikumandhangaké déning umat Muslim kanthi angkah muliakaké Asma Tuhan utawa asma Allah.

Makna Akbar-É Allah uga ngadhut surasa sipat minangka Sang Pancipta, Pamelihara/Pandhidhik lan Pangobrak-abrik (Penghancur) (Rububiyah QS:1/2) uga déning KakuasaanÉ (Mulkiyah QS: 1/4) sarta ing Ilahiyah—Kang Diabdi (QS: 1/5) Gusti Allah kanthi kaleksanan panguwasa alam semesta lan saisiné

Uga delengen 
 Dhaptar topik agama Islam
 Islam
 Salat

Islam
Ucapan Islami
Vonny Cornellya Permatasari dikenal kanthi jeneng Vonny Cornelia (). Vonny Cornellya iku salah sijiné bintang sinétron lan juru main filem Indonesia. Vonny biyèn dikenal dadi salah sijiné anggota grup vokal Bening.
Vonny miwiti karire dadi modhél kanthi mèlu pamilihan Cover Girl majalah Mode taun 1992.
Nalika taun 1997, bareng karo kancané kang cacahé telu ya iku Dewi Murniaty, Ditasiani Oktovie, Vera Soedibyo, Vonny nggabung ing kalompok vokal Bening. Golongan iki dibimbing karo Yovie Widianto, Dody Is, lan Carlo Saba saka Kahitna, Bening nggawé album kang sepisanan nalika taun 1997. Album iki temané Ada Cinta. Sawisé iku Bening nggawé single Apa Yang Kau Rasakan nalika taun 1998. Nalika taun 2000, Bening nggawé album kang judhulé Romantis. Ing album iki ana lagu kang dadi andelané ya iku Salam Semata. Kabéh album Bening digawé karo Musica Studios. Sawisé iku anggota Bening milih nduwéni karir dhéwé-dhéwé. Vonny uga wiwit sibuk ing sinétron saéngga milih metu saka Bening.
Sinetron kang tau dibintangi Vonny ya iku Biarkan Orang Bicara, Kemuning, Dewi Fortuna, Tunjuk Satu Bintang, Ali & Sevira, Sang Pecinta, Satu Cincin Dua Cinta, lan Waktu Terus Berjalan. Vonny iku anak kang wuragil saka sadulur kang cacahé lima. Vonny uga tau main ing filem layar lebar kang judhulé Antara Aku, Piano, dan Puisimu nalika taun 2005. Vonny uga tau dadi finalis calon bintang Lux taun 2000.
Vonny uga tau nyanyi kanggo mbiyantu kurban bencana alam.

Cathetan suku 

Aktris Indonésia
Penyanyi Indonésia
Tokoh Bogor
Lair 1979
Lucky Hakim (). Lucky Hakim iku salah sijiné aktor kang asalé saka Indonesia. Lucky Halim misuwur jenengé amarga main sinétron. Saliyané main sinétron, Lucky uga main ing filem layar lebar. Lucky Hakim nikah karo wong wadon kang jenengé Indahsari. Indahsari nglairaké anak kang sepisanan ing Rumah Sakit Meilia, Kutha Wisata Cibubur. Lucky Hakim tau dadi bintang ing sinétron kang judhulé MUTIARA HATI lan DOA.
Lucky hakim uga dipilih dadi bintang tamu ing kirab Finalis Pemilihan Duta Wisata Kabupatèn Cilacap 2010, Kirab iki dianakaké ing kutha Cilacap diwiwiti saka dalan A. Yani (sisih kulon Kantor Disbudpar) lan dipungkasi ing Pendhopo Kabupatèn Cilacap. Nalika iku akèh wong kang ngundang-ngundang jeneng Lucky Hakim nalika dhokar kang ditumpaki Lucky Hakim liwat. Iki amarga para warga bisa ndelok langsung Lucky Hakim kang lumrahé mung dideleng saka tivi.
Lucky Hakim dipilih dadi grup kesenian tradhisional ing kirab iki amarga Lucky Hakim asalé saka kutha Cilacap. Iki nduwéni ancas supaya nggugah semangat para finalis supaya bisa duwé karir ing donyaning entertain kaya Lucky Hakim.

Cathetan suku 

Aktor Indonésia
Tokoh saka Cilacap
Lucky Laki iku salah sijiné grup musik kang asalé saka Indonesia. The Lucky Laki digawé nalika taun 2009. Grup musik iki nduwèni anggota kang cacahé lima. Jenengé anggotané ya iku Raffi (gitaris), Dashel (vokal), Al (gitar), Dul (Bass), lan El (drum). Genre musik ing lagu-laguné The Lucky Laki ya iku musik rock.

Album sepisanan kang digawé The lucky laki ya iku New Beginning 09. Album iki digawé nalika taun 2009 kanthi laguné kang dadi andelan ya iku lagu kang judhulé ya iku lagu kang judhulé Aku Bukan Superman'''.
The Lucky Laki iku salah sijiné band kang digawé karo pentolan dewa19 kang jenengé Ahmad Dhani. Band iki digawangi karo anaké dhewé ya iku Ahmad Al Ghazali. El Jalaluddin Rumi lan Ahmad Abdul qodir Jaelani.

The Lucky Laki diramalaké bakal dadi band rock cilik kang fenomenal. Lagu kanthi judhul Bukan Superman akèh ngadhopsi saka aliran musik Dewa19. Lagu-lagu ing grup band iki rata-rata digawé karo Ahmad Dhani kang pancèn sadurungé disiyapaké kanggo Dewa19. Nanging lagu iki mung mampir ing dapur rekaman'' duweké Ahmad Dhani lan ora sida digarap.
The Lucky laki uga tau nganakaké konser ing Selangor, Malaysia.

Cathetan suku 

Grup musik Indonésia
Vonny Kristianda (), iku salah sijiné modhèl lan aktris Indonésia.

Karir 
Vonny Kristianda miwiti karir kanthi dadi modhèl. Vonny Kristianda tau dadi juwara loro ing lomba GADIS Sampul nalika taun 2000. Nalika iku Vonny Kristianda saingan karo Astrid Tiar Yosephine. Astrid Tiar menang dadi juwara siji ing lomba iku. Vonny Kristianda uga tau dadi bintang modhèl kanggo vidéo klip Peterpan. Saliyané iku, Vonny uga tau main ing sinétron kang judhulé Doa dan Cinta.

Sawisé ngrampungaké kuliyah lan éntuk gelar sarjana ékonomi, Vonny Kristianda banjur mbalik manèh ing donyaning hiburan Indonésia. Nalika iku, Vonny éntuk tawaran main ing filem Kekasih nalika taun 2008. Ing filem iki, Vonny Kristianda akting dadi bintang utama ya iku tokoh kang jenengé Maria. Ing filem iki, Vonny akting karo aktor Angga Dwi Saputra kang akting dadi tokoh Jiwo. Film iki wiwit disiyaraké nalika tanggal 3 April 2008. Film iki disutradarai karo sutradara Wisnu Adi. Déné kang mrodhuksi filem iki ya iku Grandiz Media Production.

Cathetan sikil 

Modhèl Indonésia
Aktris Indonésia
Finalis GADIS Sampul